
Tc. 
Földművelésügyi Minisztérium 
Eredetvédelmi Főosztály 
Kókai-Kunné dr. Szabó Ágnes Katalin

				Tisztelt Főoszályvezető Asszony,
Alulírott dr. Hantz Péter, Nemzetközi Kürtőskalács Szaktestület-Civil Társaság ügyvivője, a kürtőskalács EU-Hagyományos Különleges Termék leírásához érkezett kifogások kapcsán, hivatkozással az EvF/173-10/2017. ügyiratszámú levelükre, a következőket szeretném leszögezni:

A benyújtott kifogások közül az alábbi táblázatban összefoglalt kifogásokat elfogadom.


	Benyújtott termékleírás tartalma
	Kifogás, azaz javasolt módosítások
	A megegyezés eredménye

	„Kürtőskalács” méretei:
1. hossza legalább 17 cm
1. kisebbik belső átmérő legalább 5 cm
1. nyílásszöge 1° és 20° között
	„Kürtőskalács”  méretei:
1. hossza 15-50 cm között
1. kisebbik belső átmérő legalább 4 cm
1. nyílásszöge 1° és 10° között
	„Kürtőskalács”  méretei:
1. hossza legalább 15 cm
1. kisebbik belső átmérő legalább 4 cm
1. nyílásszöge 1° és 10° között

	tésztacsík szélessége: 1,5 cm és 4 cm közötti
	tésztacsík szélessége: 1 cm és 4 cm közötti
	tésztacsík szélessége: 1 cm és 4 cm közötti

	Kürtőskalács felületi sűrűségének értéke és kiszámítási módja
	a felületi sűrűség értéke és kiszámítási módja kerüljön kihúzásra
	a termékleírásban benne marad a felületi sűrűség értéke és kiszámítási módja

	„vásári” változatban készült tésztában a vaj helyettesítése
	a vaj vajporral legyen helyettesíthető
	„vásári” változatban készült tésztában … a vaj vajporral is helyettesíthető

	a készítés módjánál a tészta állaga „kemény és gazdag”
	a készítés módjánál a tészta állaga „könnyen nyújtható, félkemény”
	a készítés módjánál a tészta állaga „könnyen nyújtható, közepesen kemény”

	a tészta előkészítése: 
1.  „spirál alakban körbevágjuk”
1. „tésztacsík szélessége 1,5-3 cm”
	a tészta előkészítése:
1. „spirál alakban körbevágjuk vagy hosszában sorvágóval szeleteljük”
1. „tésztacsík szélessége 1-3 cm”
	a tészta előkészítése:
1. „spirál alakban körbevágjuk vagy hosszában sorvágóval szeleteljük”
1. „tésztacsík szélessége 1-3 cm”

	tészta sodrása: „kb. 3 m hosszú és kb. 1,5 cm átmérőjű tésztacsíkot kapunk”
	tészta sodrása: „a fa méretének megfelelő hosszúságú tésztacsíkot kapunk”
	tészta sodrása: „a fa méretének megfelelő hosszúságú tésztacsíkot kapunk”

	a nyers kalács felszínére cukor juttatása: „a kristálycukrot rászórjuk”
	a nyers kalács felszínére cukor juttatása: „a kristálycukrot rászórjuk vagy a nyers kalácsot kristálycukorba forgatjuk”
	a nyers kalács felszínére cukor juttatása: „a kristálycukrot rászórjuk vagy a nyers kalácsot kristálycukorba forgatjuk”

	sütés:
„addig sütjük, amíg a cukor rá nem karamellizálódik, aranybarna nem lesz”
	sütés:
„amíg a tészta meg nem sül és a cukor rá nem karamellizálódik, aranybarna nem lesz”
	sütés:
„átsütjük, miközben a cukor rákaramellizálódik, felülete aranybarna, állaga ropogós lesz”

	sütés: 
„faszénparázs felett körülbelül 6-12 percig, infrasütőben 200-220°C-on 15 percig”
	sütés: 
„faszénparázs felett körülbelül 5-12 percig, infrasütőben 10-15 percig”
	sütés: 
„faszénparázs felett körülbelül 5-12 percig, infrasütőben 10-15 percig”

	A „Kürtőskalács” termék címkéjén kötelező feltüntetni:
1. adott esetben az utóborítás megnevezését (például „diós utóborítással”); 
	A „Kürtőskalács” címkéjén ne kelljen feltüntetni:

1. adott esetben az utóborítás megnevezését (például „diós utóborítással”); 
1. a termék minőségmegőrzési idejét a következő megfogalmazásban: „Minőségét megőrzi az előállítástól számított 4 óra leteltéig”
	A kifogás benyújtói elfogadták, hogy a „Kürtőskalács” címkéjén fel kell tüntetni:

1. adott esetben az utóborítás megnevezését (például „diós utóborítással”);
1. a termék minőségmegőrzési idejét a következő megfogalmazásban: „Minőségét megőrzi az előállítástól számított 4 óra leteltéig”





A  következő kifogásokat pedig az alábbi indokok alapján nem fogadom el :
o   az időpont bejelöléséhez órás bontásban ragaszkodom, mert egy, a csomagolásra nyomtatott számsoron történő lyukasztás/szúrás/aláhúzás nem jelent számottevő járulékos munkát, és ennek hiányában értelmetlen minőségmegőrzési időről beszélni; továbbá a szöveg szerint nagy vásárlói forgalom mellett, amikor a kalácsot még melegen a vevő kezébe adják, ettől el lehet tekinteni. 
[bookmark: _GoBack]o   a silányabb és olcsóbb, a vaj és a tojás mellőzésével készülő „vásári változat” megjelöléséhez szinten ragaszkodom, mert ellenkező esetben félrevezetjük a vevőket azzal, hogy elhitetjük velük, ez az igazi, hagyományos kürtőskalács. Székelyföldi portákon, magán vendéglátó helyeken, illetve Nyugat-Európában számos helyen a házi változatot sütik (vajjal, tejjel, fertőtlenített tojással), és csalódás a Magyarországra látogató turistáknak az itthoni szűk felhozatal. 
A szövegben két apróságot javítottam, a sütés utáni cukormázhoz beszúrtam hogy „állaga ropogós”, a sodort tésztánál pedig megadtam egy hozzávetőleges átmérőt (1.5 cm). Ezeket megjegyzés-dobozzal jelöltem, előbbit a táblázatban dőlt betűkkel kiemeltem.  Levelem mellékleteként megküldöm a „Kürtőskalács” termékleírás aktuális változatát, a fentebbi két megjegyzéssel kiegészítve. 
Megjegyezném, hogy jó lenne a vásári változathoz bevinni a természetes vaníliaszirupot, illetve visszavezetni az alternatív változatot, amelyre a vásári változat szabályai lennének érvényesek, azzal a bővítéssel, hogy lisztjébe a cukrásztermékek íz és illatvilágával harmonizáló, természetes, lisztszerű őrlemény vagy por (pl. almapor, rizspor, szőlőpor) keverhető, melynek íze akár dominánssá is válhat; illetve a kalács alternatív jellegét kötelezően fel kell tüntetni a csomagoláson. Ezek javasolt helyeit a leírásban megjegyzés-dobozzal jelöltem. A változtatásokra, adott esetben, az EU szakaszban is sor kerülhet, ha ez nem veszélyezteti a folyamatot, de célszerűbb lenne azokat most bevezetni. 
Üdvözlettel,
dr. Hantz Péter, 
ügyvivő
peter.hantz@protonmail.com
+40 722 824515

